laion/Wikipedia-Exotic huggingface dataset:
1980

ვიკისაწყობში არის გვერდი თემაზე: 1980 1980 (ათას ცხრაას ოთხმოცი) წელი — გრიგორიანული კალენდრის ნაკიანი წელიწადი, რომლის პირველი დღეა სამშაბათი. ეს წელი არის XX საუკუნის მე-8 დეკადის მე-10 წელი. 30 ივლისი : ვანუატუმ დამოუკიდებლობა გამოაცხადა. მთავარი სტატია: კატეგორია:დაბადებული 1980. 5 იანვარი  : სებასტიან დაისლერი — გერმანელი პროფესიონალი ყოფილი ფეხბურთელი. 8 იანვარი : სტეფანო მაური — იტალიელი ფეხბურთელი 11 იანვარი  : გიორგი გიორგანაშვილი ― ქართველი თეატრისა და კინოს მსახიობი 16 იანვარი  :სეიდუ კეიტა — მალელი ფეხბურთელი. 17 იანვარი : ვალერი აბრამიძე — ქართველი ფეხბურთელი 18 იანვარი : რობერტ გრინი — ინგლისელი ფეხბურთელი 19 იანვარი  : ჯენსონ ბატონი — ბრიტანელი ფორმულა ერთის მრბოლელი 21 იანვარი : დევიდ კიტსონი — ყოფილი ინგლისელი ფეხბურთელი 21 იანვარი : ალექსანდერ უსი — ნორვეგიელი ბიატლონისტი. 25 იანვარი : შავი ერნანდესი — ესპანელი ფეხბურთელი. 27 იანვარი : მარატ საფინი — რუსი ყოფილი პროფესიონალი ჩოგბურთელი 2 თებერვალი  : გრიგოლ ბედიაშვილი — ქართველი ფეხბურთელი 9 თებერვალი : ანგელოს ხარისტეასი — ბერძენი ფეხბურთელი 12 თებერვალი : ხუან კარლოს ფერერო — ესპანელი ყოფილი პროფესიონალი ჩოგბურთელი, 13 თებერვალი  : სებასტიან კელი — გერმანელი ფეხბურთელი 20 თებერვალი : რომან ახალკაცი — ქართველი ფეხბურთელი 21 თებერვალი : ჯიგმე ხესარ ნამგიელ ვანგჩუკი — ვანგჩუკების დინასტიის მეხუთე მეფეა ბჰუტანში. 21 თებერვალი : ტიციანო ფერო — იტალიელი პოპ–მომღერალი 28 თებერვალი : კრისტიან პოულსენი — დანიელი ფეხბურთელი 1 მარტი : ანა სემენოვიჩი — რუსი ფიგურისტი, მსახიობი 3 მარტი  : ეკა მოლოდინაშვილი — ქართველი მსახიობი. 6 მარტი  : როდრიგო ტადეი — ბრაზილიელი ფეხბურთელი 9 მარტი  : ბურჩინ თერზიოღლუ — თურქი მსახიობი 18 მარტი : ნატალია პოკლონსკაია — რუსი სახელმწიფო მოღვაწე === ივლისი 6 ივლისი : ევა გრინი — ფრანგი მსახიობი და მოდელი მთავარი სტატია: კატეგორია:გარდაცვლილი 1980. 2 აპრილი: ალექსანდრე ოპარინი — საბჭოთა ბიოკიმიკოსი (დ. 1894) 19 ივნისი : შალვა ალხაზიშვილი — ქართველი კრიტიკოსი, ხელოვნებათმცოდნე (დ. 1899) 19 ოქტომბერი: ალიო ადამია — ქართველი მწერალი. ( დ. 1914) 27 ოქტომბერი : წერეთელი, დავით — ქართველი ფერმწერი 24 დეკემბერი : დენიცი, კარლ — გერმანელი სახელმწიფო და სამხედრო მოღვაწე ფიზიკა : ქიმია : ფიზიოლოგია და მედიცინა : ლიტერატურა : მშვიდობა : ეკონომიკა :
ფარი (ბოტანიკა)

ფარი — აქვს ორი მნიშვნელობა: ფარულთესლოვან მცენარეთა ბოტრიული (განუსაზღვრელი ყვავილედის ერთ-ერთი სახე (ლათ. corymbus), დამოკლებული მტევანი, რომელშიც ყველა ყვავილი ერთ ჰორიზონტალურ სიბრტყეშია განწყობილი. ამასთან ყვავილის ყუნწები მით უფრო გრძელია, რაც უფრო დაბლაა ისინი განლაგებული საყვავილე ღერძზე. ყვავილები იშლება პერიფერიიდან ცენტრისაკენ. ფარი ახასიათებს ჯვაროსანთა ოჯახის ბევრ წარმომადგენელს. მარცვლოვან მცენარეთა ჩანასახის ერთ-ერთი ძირითადი ნაწილი (ლათ. scutellum); თესლის გაღივებისას გამოყოფს ფერმენტებს, რომლითაც ენდოსპერმის სამარაგო ნივთიერებები ჩანასახისათვის ადვილად შესათვისებელ მდგომარეობაში გადაჰყავს. ზოგი ბოტანიკოსი ფარს ერთლებნიანებში მეორე ლებნის დერივატად მიიჩნევს, სხვებს იგი ჩანასახის სახეშეცვლილ ღეღძად მიაჩნიათ. ღვინიანიძე ზ., ქართული საბჭოთა ენციკლოპედია, ტ. 10, თბ., 1986. — გვ. 228.
პოლ სამუელსონი

პოლ ენტონი სამუელსონი (ინგლ. Paul Anthony Samuelson; დ. 15 მაისი, 1915, გერი (ინდიანა) — გ. 13 დეკემბერი, 2009, ბელმონტი) — ამერიკელი ეკონომისტი, ნობელის პრემიის ლაურეატი ეკონომიკაში (1970) „სამეცნიერო ნაშრომისთვის, რომელშიც განავითარა სტატისტიკური და დინამიკური ეკონომიკური თეორიები და ეკონომიკური მეცნიერებების სფეროში ანალიზის საერთო დონის ამაღლებაში შეტანილი წვლილისთვის.“ ავტორია პოპულარული წიგნისა „ეკონომიკა: წინასწარი ანალიზი“, რომელიც 1948 წელს გამოიცა და კეინსიანიზმის პრინციპების შესახებ არსებული რიგით მეორე წიგნი გახდა. პოლი დაიბადა ინდიანას შტატის პატარა ქალაქ გერიში, პოლონეთიდან ემიგრირებული ებრაელების — ფრენკ სამუელსონისა და ელა ლიპტონის ოჯახში. სწავლობდა ჩიკაგოს უნივერსიტეტში, დოქტორის ხარისხი მიიღო ჰარვარდის უნივერსიტეტში. ითვლება „ნეოკლასიკური სინთეზის“ ინიციატორად, რომელიც ერთ კონცეფციაში აერთიანებს ნეოკლასიკურ და კეინსიანისტურ მაკროეკონომიკას. ნეოკეინსიანიზმის მიმართულების დამფუძნებელი. საერთაშორისო ეკონომიკური ასოციაციის პრეზიდენტი (1956—59). გარდაიცვალა საკუთარ სახლში ბელმონტში (მასაჩუსეტსი) 2009 წლის 13 დეკემბერს. პოლ სამუელსონის ავტობიოგრაფია პოლ სამუელსონი — Daily Telegraph ↑ Maurice Allais, Nobel Winner, Dies at 99 // The New York Times / J. Kahn — Manhattan: New York Times Company, A. G. Sulzberger, 2010. — ISSN 0362-4331; 1553-8095; 1542-667X <a href="https://wikidata.org/wiki/Track:Q9684"></a><a href="https://wikidata.org/wiki/Track:Q6284490"></a><a href="https://wikidata.org/wiki/Track:Q11299"></a><a href="https://wikidata.org/wiki/Track:Q24743245"></a><a href="https://wikidata.org/wiki/Track:Q2529982"></a><a href="https://wikidata.org/wiki/Track:Q54837"></a> ↑ Professor and Columnist Wins Economics Nobel // The New York Times / J. Kahn — Manhattan: New York Times Company, A. G. Sulzberger, 2008. — ISSN 0362-4331; 1553-8095; 1542-667X <a href="https://wikidata.org/wiki/Track:Q9684"></a><a href="https://wikidata.org/wiki/Track:Q6284490"></a><a href="https://wikidata.org/wiki/Track:Q11299"></a><a href="https://wikidata.org/wiki/Track:Q24743245"></a><a href="https://wikidata.org/wiki/Track:Q2529982"></a><a href="https://wikidata.org/wiki/Track:Q54837"></a> ↑ Indiana Authors and their Books, 1917-1966 / D. E. Thompson — Wabash College, 1974. <a href="https://wikidata.org/wiki/Track:Q7958639"></a><a href="https://wikidata.org/wiki/Track:Q54639697"></a><a href="https://wikidata.org/wiki/Track:Q117272481"></a> ↑ 4.0 4.1 4.2 NNDB — 2002. <a href="https://wikidata.org/wiki/Track:Q1373513"></a> ↑ https://www.econometricsociety.org/society/organization-and-governance/fellows/memoriam ↑ http://library.mit.edu/item/000760048 ↑ 7.00 7.01 7.02 7.03 7.04 7.05 7.06 7.07 7.08 7.09 7.10 7.11 7.12 7.13 7.14 7.15 7.16 7.17 7.18 7.19 Mathematics Genealogy Project — 1997. <a href="https://wikidata.org/wiki/Track:Q829984"></a>
ფარი (გაზეთი)

„ფარი“ — ქართული ყოველკვირეული გაზეთი სოციალურ-ფედერალისტური მიმართულებისა. გამოდიოდა 1908 წელს ქუთაისში. გამოიცა 5 ნომერი. რედაქტორ-გამომცემელი — კ. ბაქრაძე. იბეჭდებოდა წერილები ეროვნულ საკითხებზე, ხელოვნებისა და პრესის მიმოხილვა, ქრონიკა, ბიბლიოგრაფია; ჰქონდა პოლემიკა სოციალურ-დემოკრატიულ პრესასთან. „ფარის“ შემდეგ იმავე პროგრამით გამოვიდა გაზეთი „შრომა“ (1908). ლორთქიფანიძე ი., ქართული საბჭოთა ენციკლოპედია, ტ. 10, თბ., 1986. — გვ. 229.
არინარნოა

არინარნოა — ყურძნის ჯიში, რომელიც წარმოშობილია ტანატისა და კაბერნე სოვინიონისგან. არინარნოა გავრცელებულია ძირითადად საფრანგეთში, ასევე ავსტრალიაში, ლიბანსში, ესპანეთში, ჩილეში, ურუგვაისა და ბრაზილიაში. სახელი არინარნოა წარმოდგება ბასკური ენიდან, ორი სიტყვისაგან შედგება და „მსუბუქ ღვინოს“ ნიშნავს. არინარნოას ჯიშის ყურძნისაგან მზადდება მაღალი ხარისხის, სასიამოვნოდ დასალევი, მსუბუქი ღვინო. სამხრეთ ამერიკაში არინარნოასაგან წარმოებული ღვინოებიდან გამოიყოფა ბრაზილიაში, სერა გაუჩაში დამზადებული ღვინო. ეს ღვინო გამოირჩევა თუთის, მოცხარის, ძირტკბილასა და დაფნის ცოცხალი ტონებით. Pierre Galet: Dictionnaire encyclopédique des cépages Hachette Livre, 1. édition 2000 ISBN 2-0123633-18
ლუკომლსკოე

ლუკომლსკოე (ბელარ. Лукомскае) — გამდინარე ტბა ბელარუსში. მდებარეობს ზღვის დონიდან 164 მ სიმაღლეზე, ქალაქ ნოვოლუკომლის სიახლოვეს. ფართობი 37,71 კმ², მაქსიმალური სიღრმე 11,5 მ. გამოედინება მდინარე ლუკომკა. მიეკუთვნება დასავლეთის დვინის აუზს. ტბას უჭირავს ოვალური ტიპის ქვაბული, რომელიც გადაჭიმულია ჩრდილოეთიდან სამხრეთისაკენ 10,4 კმ-ზე, ხოლო ცენტრისკენ 6,5 კმ-მდე ფართოვდება. გარშემორტყმულია დაბალი დამრეცი კალთებით. სანაპირო ხაზი სუსტად არის შეჭრილ-შემოჭრლი. სამხრეთში არის ორი მცირე ზომის ყურე. ტბის ირგვლივ იზრდება ლერწამი და ლელქაში. ტბაში არის დაახლოებით 20-მდე სახეობის თევზი, რომელთა შორისაა: ნაფოტა, კაპარჭინა, ლოქორია, კობრი, წერი, თეთრულა, ფარგა, ლოქო, სქელშუბლა და სხვა. ლუკომლსკოე დაარქივებული 2011-08-16 საიტზე Wayback Machine. (რუსული)
ალექსანდრე მილჩაკოვი

ალექსანდრე მილჩაკოვი (რუს. Мильчаков, Александр Иванович; დ. 11 ოქტომბერი, 1903 — გ. 17 ივლისი, 1973) — სსრკ-ში ახალგაზრდათა კომუნისტური მოძრაობის მოღვაწე. საბჭოთა კავშირის კომუნისტური პარტიის წევრი 1919 წლიდან. დაიბადა რკინიგზელთა ოჯახში. 1918 წელს შევიდა მუშა ახალგაზრდების სოციალისტურ კავშირში. რუსეთის ახალგაზრდათა კომუნისტური კავშირის ცენტრალური კომიტეტის ციმბირის ბიუროს მდივანი. 1921–1925 წლებში რუსეთის ახალგაზრდათა კომუნისტური კავშირის ცენტრალური კომიტეტის წევრი, ცენტრალური კომიტეტის სამხრეთ-აღმოსავლეთის ბიუროს მდივანი, ბიუროს წევრი და რუსეთის ახალგაზრდათა კომუნისტური კავშირის ცენტრალური კომიტეტის განყოფილების გამგე, 1925 წლიდან რუსეთის ახალგაზრდათა კომუნისტური კავშირის ცენტრალური კომიტეტის მდივანი, ახალგაზრდობის კომუნისტური ინტერნაციონალის აღმასრულებელი კომიტეტის პრეზიდიუმის წევრი. 1927–1928 წლებში უკრაინის ახალგაზრდობის კომუნისტური კავშირის ცენტრალური კომიტეტის გენერალური მდივანი, ხოლო 1928–1929 წლებში — სრულიად საკავშირო ახალგაზრდათა ლენინური კომუნისტური კავშირის მდივანი. 1956 წლიდან იყო პერსონალური პენსიონერი. დაჯილდოებულია ლენინის ორდენით, შრომის წითელი დროშის ორდენითა და მედლებით. დაკრძალულია ნოვოდევიჩიეს სასაფლაოზე ქალაქ მოსკოვში. Первое десятилетие. Записки ветерана комсомола, 2 изд., [М.], 1965; На "золотом" фронте, в кн.: Были индустриальные, 2 изд., М., 1973. ალექსანდრე მილჩაკოვი — სტატია დიდი საბჭოთა ენციკლოპედიიდან (რუსული)
ალბათობა

ალბათობა წარმოადგენს ზომას იმაში დარწმუნებულობის ხარისხისა, რომ რაიმე მოვლენა მოხდება ან უკვე მოხდა. ალბათობას მკაცრად განსაზღვრული მათემატიკური მნიშვნელობა აქვს ალბათობის თეორიაში და ფართოდ გამოიყენება მათემატიკაში, სტატისტიკაში, ფინანსებში, თამაშთა თეორიაში, ხელოვნური ინტელექტის ამოცანებსა და ფილოსოფიაში. განასხვავებენ ემპირულ და თეორიულ ალბათობას. ემპირიული ალბათობა წარმოადგენს დაკვირვებას, მოვლენის აღწერას, რომელიც იძლევა არა მოვლენის ზედმიწევნით აღწერას, არამედ მხოლოდ საერთო სტატისტიკურ ინფორმაციას. შესაბამისად, ალბათობა არ იძლევა საშუალებას გვქონდეს ზედმიწევნით სრული აღწერა კონკრეტული პროცესისა (და არ იძლევა მოვლენათა ზუსტი წინასწარმეტყველების საშუალებას), მაგრამ გვაძლევს აღწერას, რომელიც არის გარკვეული ინფორმაციის მატარებელი პროცესის თვისებების შესახებ. ეს ინფორმაცია ეხება არა ინდივიდუალურ ცდებს, არამედ განმეორებით ჩატარებული ცდების საერთო მოსალოდნელ შედეგს (დიდ რიცხვთა კანონი, ზღვარითი თეორემები). თეორიული ალბათობის მკაცრი აქსიომატიზება მოახდინა ანდრეი კოლმოგოროვმა 1930–იან წლებში. მის შრომაში განიხილება ალბათური სივრცე ( Ω , F , P {\displaystyle \Omega ,\,{\mathcal {F}},P} ), სადაც ω {\displaystyle \omega } არის ელემენტარულ ხდომილებათა სივრცე Σ {\displaystyle \Sigma } არის სიგმა-ალგებრა, მოჭიმული ω {\displaystyle \omega } -ზე, P {\displaystyle P} კი ზომად სივრცეზე ( Ω , F ) {\displaystyle (\Omega ,{\mathcal {F}})} განსაზღვრული ნორმირებული ზომა (იგივე ალბათური ზომა), რომელიც აკმაყოფილებს სამ თვისებას: ∪ n = 1 ∞ P ( A n ) = P ( ∪ n = 1 ∞ A n ) {\displaystyle \cup _{n=1}^{\infty }P(A_{n})=P\left(\cup _{n=1}^{\infty }A_{n}\right)} - ზომის თვლადად ადიციურობა P ( A ) ≥ 0 {\displaystyle P(A)\geq 0} – ალბათობის არაუარყოფითობა P ( Ω ) = 1 {\displaystyle P(\Omega )=1} – ნორმირება ალბათური სივრცე შეიძლება იყოს სასრული და უსასრულო. იხილავენ შემთხვევით სიდიდეს, რომელსაც ალბათური სივრცე ( Ω , F , P {\displaystyle \Omega ,\,{\mathcal {F}},\,P} ) გადაჰყავს ნამდვილ რიცხვით ღერძზე მოჭიმულ ბორელის სიგმა–ალგებრაში, რომელზეც განსაზღვრულია ამ შემთხვევითი სიდიდის მიერ ინდუცირებული ზომა. ყოველ შემთხვევით სიდიდეს აქვს თავისი განაწილების ფუნქცია და ზოგიერთ შემთხვევაში განაწილების სიმკვრივე. განაწილების ფუნქციისთვის განისაზღვრება მათემატიკური ლოდინი, დისპერსია და სხვა მომენტები. ალბათობის თეორია სტატისტიკა ზომა (მათემატიკა) ე. ნადარაია, რ. აბსავა, მ. ფაცაცია, ალბათობის თეორია – თსუ, 2005 Ширяев А.Н, Вероятность - Наука, Москва, 1989 ISBN 5-02-013955-6
იაროსლავ ევდოკიმოვი

იაროსლავ ევდოკიმოვი (უკრ. Євдокимов Ярослав Олександрович, დ. 22 ნოემბერი 1946, როვნო, უკრაინა) — უკრაინელი მომღერალი, ბარიტონი. რუსეთის ფედერაციის დამსახურებული არტისტი. ბელორუსიის სსრ-ის სახალხო არტისტი. 17.04.1980 - ბელორუსიის სსრ-ის დამსახურებული არტისტი 13.07.1987 - ბელორუსიის სსრ-ის სახალხო არტისტი 15.02.2006 - რუსეთის ფედერაციის დამსახურებული არტისტი 1988 - Все сбудется 1994 - Не рви рубаху 2002 - Фантазер 2002 - Целую твою ладонь 2006 - За белою рекой 2008 - Ярослав Евдокимов и дуэт "Сладка ягода". Лучшие украинские и казачьи песни”. 2012 - Возвращение в осень იაროსლავ ევდოკიმოვი «Золотий Фонд української естради» დაარქივებული 2015-12-08 საიტზე Wayback Machine. На Рівненщині посвідку на постійне проживання отримала мати Ярослава Євдокимова, Народного артиста Білорусії დაარქივებული 2014-07-17 საიტზე Wayback Machine. http://www.oblgazeta.ru/culture/13950/ http://vpu-24korec.narod.ru/vipuskniki.html http://www.buchel.ru დაარქივებული 2018-05-01 საიტზე Wayback Machine. http://pesnyagoda.nm.ru/main.htmlდაარქივებული 2013-02-04 საიტზე Wayback Machine. http://pesnyagoda.frmbb.ru http://www.russiandvd.com/store/product.asp?sku=48471 http://pereklad-pisen.com/vykonavets/pokazaty/266040/teksty-ta-pereklady-pisen-yaroslav-evdokimov/ დაარქივებული 2015-01-19 საიტზე Wayback Machine. Беларуская энцыклапедыя. Т. 6. – Мн., 1998. Энцыклапедыя літаратуры і мастацтва Беларусі. Т. 2. – Мн., 1985. Encykłapiedyja biełaruskaj papularnaj muzyki. Mińsk: Zmicier Kołas, 2008, s. 368. ISBN 978-985-6783-42-8. (biał.)
ანჩელოტა

ანჩელოტა — ყურძნის ჯიში. ძირითადად გავრცელებულია იტალიაში, ემილია-რომანიას რეგიონში. იგი ასევე გვხვდება მოლდოვაში, შვეიცარიაში, არგენტინასა და ბრაზილიაში. გამოირჩევა ფერითა და მისთვის დამახასიათებელი სტრუქტურით. იტალიაში ანჩელოტა გამოიყენება ნახევრად ტკბილი ღვინოების საწარმოებლად. Ticinowine.ch, Il Ticino Vitivinicolo (იტალიური)
ინფრაწითელი გამოსხივება

ინფრაწითელი გამოსხივება — ელექტრომაგნიტური გამოსხივება, რომელიც მოიცავს სპექტრულ ინტერვალს ხილული არის წითელ ზღვარსა და რადიოგამოსხივებას შორის. პირობითად ამ სპექტრულ ინტერვალს ყოფენ ახლო, საშუალო და შორ ინფრაწითელ უბნებად. ინფრაწითელი გამოსხივება აღმოაჩინა ინგლისელმა მეცნიერმა უილიამ ჰერშელმა 1800 წელს. XIX საუკუნეში დაამტკიცეს, რომ ინფრაწითელი გამოსხივება ემორჩილება ოპტიკურ კანონებს და ისეთივე ბუნება აქვს, როგორიც ხილულ სინათლეს. ინფრაწითელი გამოსხივების სპექტრი ხაზოვანი, ზოლოვანი ან უწყვეტია. ხაზოვან, ზოლოვან სპექტრებს გამოასხივებს ორთქლი ან აირი, უწყვეტს კი — გახურებული მყარი და თხევადი სხეულები. შედარებით დაბალი ტემპერატურის (5000°C-ზე დაბალი) მქონე სხეულების გამოსხივება მთლიანად ინფრაწითელ არეაშია მოთავსებული, ხოლო უფრო მაღალი ტემპერატურის სხეულებისა — როგორც ინფრაწითელ, ისე ხილულ არეებში; მაგალითად, 6000 K-ის ტემპერატურის აბსოლუტურად შავი სხეულის გამოსხივების მხოლოდ 50%-ია ინფრაწითელ არეში. ინფრაწითელი გამოსხივების საუკეთესო წყაროა გავარვარებული სხეული, რომელსაც ფართოდ იყენებენ ტექნიკაში. ამჟამად იყენებენ აგრეთვე ინფრაწითელი გამოსხივების შედარებით ახალი ტიპის წყაროს — კვანტურ ოპტიკურ გენერატორებს (ლაზერებს). ინფრაწითელი გამოსხივების რეგისტრაციის პრინციპი დაფუძნებულია მის სითბურ ან ფოტოელექტრულ მოქმედებაზე. ინფრაწითელ გამოსხივებას დიდი გამოყენება აქვს მეცნიერებასა და ტექნიკაში. ინფრაწითელი არის შთანთქმისა და გამოსხივების სპექტრებს იყენებენ მოლეკულების სტრუქტურისა და რთული მოლეკულური შედგენილობის მქონე ნივთიერებების ნარევის თვისებრივი და რაოდენობრივი ანალიზისათვის. ინფრაწითელ ფოტოგრაფიას დიდი უპირატესობა აქვს ხილული სხივებით ფოტოგადაღებასთან შედარებით. მისი საშუალებით 5000 კმ-ით დაშორებული საგნების მკაფიო ფოტოსურათები მიიღება. მასზე შეიძლება გამომჟღავნდეს საგნის ისეთი დეტალები, რომლებიც არ შეიმჩნევა ჩვეულებრივ ფოტოსურათებზე. ამ თვისებებს იყენებენ მედიცინასა და ბოტანიკაში (სხვადასხვა დაავადებათა დადგენისათვის), კრიმინალისტიკაში, აეროფოტოგადაღებებსა და ასტრონომიაში. ინფრაწითელი სხივებით ფოტოგადაღება შეიძლება სრულ სიბნელეშიც. სპეციალურ ელექტრონულ-ოპტიკური გარდამქმნელები თვალით უხილავ ინფრაწითელ გამოსახულებას გარდაქმნიან ხილულ გამოსახულებად. ქართული საბჭოთა ენციკლოპედია, ტ. 5, თბ., 1980. — გვ. 185.
გოდერძი ბოლქვაძე

გოდერძი ბოლქვაძე (დ. 13 სექტემბერი, 1939, ხულო — გ. 30 აგვისტო, 2000) — ქართველი მოჭიდავე, სსრკ-ს სპორტის ოსტატი. დაიბადა 1939 წლის 13 სექტემბერს დაბა ხულოში ქერემ ბოლქვაძის და ოლღა ჩხაიძის ოჯახში. 1957 წელს დაამთავრა ხულოს საჯარო სკოლა. 1962 წელს - საქართველოს ფიზიკური კულტურის ინსტიტუტი. 1963 წელს გახდა სსრკ-ს სპორტის ოსტატი. 1964-1965 წლებში იყო ხულოს სკოლა-ინტერნატის ფიზკულტურის მასწავლებელი. 1965-1970 წლებში. მწვრთნელად მუშაობდა გლდანის სპორტული სკოლა-ინტერნატში. 1971-1972 წლებში მსოფლიო ჭიდაობის ისტორიაში პირველმა საკუთარი სახლის მეორე სართული გადააკეთა საჭიდაო დარბაზად სადაც თავად წვრთნიდა მოზარდებს. 1972 წელს ხულოს რაიონში დაარსდა ბავშვთა და მოზარდთა სპორტული სკოლა, რომლის დირექტორიც იყო გარდაცვალებამდე. 2000, 2001 და 2003 წელს დასახელდა აჭარის 10 საუკეთესო მწვრთნელს შორის. მან მოამზადა სიდნეის XXVII ოლიმპიური თამაშების ბრინჯაოს პრიზიორი, მსოფლიო ჩემპიონი, მუხრან ვახტანგაძე. გოდერძი ბოლქვაძე გარდაიცვალა 2000 წლის 30 აგვისტოს. ყოველ წელს ხულოს სპორტულ სკოლაში ტარდება გოდერძი ბოლქვაძის ხსოვნისადმი მიძღვნილი ტურნირი სადაც როგორც საქართველოს სხვადასხვა კუთხიდან ასევე ამიერკავკასიის ქვეყნებიდანაც ჩამოდიან მონაწილეობის მისაღებად. 2024 წლის 26 აპრილს, ხულოს მუნიციპალიტეტის საკრებულოს გადაწყვეტილებით, დაბა ხულოში მდებარე სასპორტო სკოლას მიენიჭა გოდერძი ბოლქვაძის სახელი. [წყარო არ არის მითითებული 83 დღე] ლევან ჯაოშვილი, სპორტი აჭარაში, გამომცემლობა ალიონი, ბათუმი, 2012, ISBN 978-9941-0-2147-3 გოდერძი ბოლქვაძე — საქართველოს ბიოგრაფიული ლექსიკონი
ჰალავარი

ჰალავარი (სომხ. Հալավար) — სოფელი სომხეთში, ლორეს პროვინციაში. მდებარეობს ზღვის დონიდან 1 650 მეტრზე. 2007 წლის მონაცემებით, მოსახლეობა 167 ადამიანს შეადგენდა, სიმჭიდროვე 4.9 ადამიანი კმ²-ზე. ფართობი 34.3 კმ²-ია. ჰალავარი დაარქივებული 2021-04-22 საიტზე Wayback Machine. სომხეთის მოსახლეობის 2001 წლის აღწერის მონაცემები
ქარაბერდი (ლორე)

ქარაბერდი (სომხ. Քարաբերդ) — სოფელი სომხეთში, ლორეს პროვინციაში. მდებარეობს ზღვის დონიდან 1 050 მეტრზე. 2007 წლის მონაცემებით, მოსახლეობა 102 ადამიანს შეადგენდა, სიმჭიდროვე 7 ადამიანი კმ²-ზე. ფართობი 14.5 კმ²-ია. ქარაბერდი[მკვდარი ბმული] სომხეთის მოსახლეობის 2001 წლის აღწერის მონაცემები
ლერმონტოვო (სომხეთი)

ლერმონტოვო (სომხ. Լերմոնտովո) — სოფელი სომხეთში, ლორეს პროვინციაში. მდებარეობს ზღვის დონიდან 1 845 მეტრზე. 2007 წლის მონაცემებით, მოსახლეობა 1 010 ადამიანს შეადგენდა, სიმჭიდროვე 47 ადამიანი კმ²-ზე. ფართობი 21.41 კმ²-ია. ლერმონტოვოში და მეზობელ ფიოლეტოვოში ცხოვრობენ რუსი მალაკნები. სახელი ეწოდება რუსი პოეტის მიხეილ ლერმონტოვის პატივსაცემად. ლერმონტოვო დაარქივებული 2020-09-28 საიტზე Wayback Machine. სომხეთის მოსახლეობის 2001 წლის აღწერის მონაცემები
ლერნაპატი

ლერნაპატი (სომხ. Լեռնապատ) — სოფელი სომხეთში, ლორეს პროვინციაში. მდებარეობს ზღვის დონიდან 1 520 მეტრზე. 2007 წლის მონაცემებით, მოსახლეობა 2 332 ადამიანს შეადგენდა, სიმჭიდროვე 64 ადამიანი კმ²-ზე. ფართობი 36.18 კმ²-ია. ლერნაპატი დაარქივებული 2021-04-23 საიტზე Wayback Machine. სომხეთის მოსახლეობის 2001 წლის აღწერის მონაცემები
მარგაჰოვიტი

მარგაჰოვიტი (სომხ. Մարգահովիտ) — სოფელი სომხეთში, ლორეს პროვინციაში. მდებარეობს ზღვის დონიდან 1 760 მეტრზე. 2007 წლის მონაცემებით, მოსახლეობა 3 777 ადამიანს შეადგენდა, სიმჭიდროვე 49 ადამიანი კმ²-ზე. ფართობი 77.25 კმ²-ია. სომხეთის მოსახლეობის 2001 წლის აღწერის მონაცემები მარგაჰოვიტი დაარქივებული 2020-08-05 საიტზე Wayback Machine.
პამბაკი (ლორე)

პამბაკი (სომხ. Փամբակ) — სოფელი სომხეთში, ლორეს პროვინციაში. მდებარეობს ზღვის დონიდან 1 200 მეტრზე. 2007 წლის მონაცემებით, მოსახლეობა 376 ადამიანს შეადგენდა, სიმჭიდროვე 101 ადამიანი კმ²-ზე. ფართობი 3.74 კმ²-ია. სომხეთის მოსახლეობის 2001 წლის აღწერის მონაცემები პამბაკი დაარქივებული 2020-08-05 საიტზე Wayback Machine.
შაუმიანი (ლორე)

შაუმიანი (სომხ. Շահումյան) — სოფელი სომხეთში, ლორეს პროვინციაში. მდებარეობს ზღვის დონიდან 1 500 მეტრზე. 2008 წლის მონაცემებით, მოსახლეობა 3 015 ადამიანს შეადგენდა, სიმჭიდროვე 63 ადამიანი კმ²-ზე. ფართობი 47.79 კმ²-ია. სომხეთის მოსახლეობის 2001 წლის აღწერის მონაცემები შაუმიანი[მკვდარი ბმული]
თეოდორე I ლასკარისი

თეოდორე I ლასკარისი (ბერძ. Θεόδωρος Α΄ Λάσκαρις; დ. 1174 — გ. 1222) — ნიკეის იმპერატორი 1205–1222 წლებში. მიიჩნევა ნიკეის იმპერიის დამაარსებლად. თეოდორე ტახტზე ავიდა 1205 წელს ძმისა და წინამორბედის, კონსტანტინე ლასკარისის გარდაცვალების შემდეგ. გააძლიერა ფლოტი, წარმატებით იბრძოდა რუმის სასულთნოსა და ტრაპიზონის იმპერიის წინააღმდეგ და მათთან ბრძოლებში განავრცო საკუთარი იმპერიის საზღვრები. 1214 წელს ლათინთა იმპერიასთან მძიმე ბრძოლა დაასრულა ნიმფეის ხელშეკრულებით. 1219 წელს ვენეციის რესპუბლიკას ნიკეის იმპერიაში უბაჟოდ ვაჭრობის ნება დართო. რადგანაც ვაჟი არ ჰყავდა (მისი ორივე ვაჟი ადრევე გარდაიცვალა) მემკვიდრედ სიძე, იოანე დუკა გამოაცხადა, რომელმაც მისი სიკვდილის შემდეგ დაიკავა ტახტი იოანე III-ის სახელით. თეოდორე ლასკარისი დაიბადა ლასკარისების წარჩინებულ, თუმცა არა განსაკუთრებით ცნობილ ბიზანტიურ ოჯახში კონსტანტინოპოლში. იგი იყო მანუელ ლასკარისისა (დ. 1140) და მისი მეუღლის, იოანა კარაცინას (დ. 1148) ვაჟი, ბიზანტიის იმპერატორ ალექსი III ანგელოსის სიძე. თეოდორეს ჰყავდა ოთხი უფროსი (მანუელ ლასკარისი (გ. 1256 წლის შემდეგ), მიხეილ ლასკარისი (გ. 1261/1271), გეორგიოს ლასკარისი და კონსტანტინე ლასკარისი (გ. 1205 წლის 19 მარტის შემდეგ) ბიზანტიისა და შემდეგ ნიკეის იმპერატორი 1204-1205 წლებში) და ორი უმცროსი ძმა (ალექსი ლასკარისი და ისააკიოს ლასკარისი). პირველ მეუღლეზე, ანა კომნენა ანგელინაზე თეოდორე 1199 წელს დაქორწინდა. ამ ქორწინებიდან მას სამი ქალიშვილი და ორი ვაჟი ეყოლა, რომლებიც ადრევე გარდაიცვალნენ: ნიკოლაოს ლასკარისი (გ. 1212) იოანეს ლასკარისი (გ. 1212) ირინე ლასკარინა, რომელიც მოგვიანებით ჯერ გენერალ ანდრონიკე პალეოლოგოსზე, ხოლო შემდეგ იოანე III დუკა ვატაცეზე დაქორწინდა. მარია ლასკარინა, რომელიც მოგვიანებით უნგრეთის მეფე ბელა IV-ზე დაქორწინდა. ევდოკია ლასკარინა (დაიბადა 1210-დან 1212 წლამდე პერიოდში, გარდაიცვალა 1247-დან 1253 წლამდე). 1212 წელს ანა ანგელინას გარდაცვალების შემდეგ თეოდორე დაქორწინდა სომხეთის მეფე რუბენ III-ის ქალიშვილ ფილიპაზე (დ. 1183 წლის შემდეგ — გ. 1219 წ.). ეს ქორწინება ერთი წლის შემდეგ გაუქმდა, თეოდორე და ფილიპა 1216 წელს განქორწინდნენ. იმპერატორი მესამედ 1219 წელს დაქორწინდა ლათინთა იმპერიის იმპერატორ პეტერ II კოურტენაისა და იმპერატრიცა იოლანდა ფლანდრიელის ქალიშვილ მარია დე კოურტენაიზე, თუმცა ამ ქორწინებიდან შვილები არ ჰყოლია. ქართული საბჭოთა ენციკლოპედია, ტ. 4, თბ., 1979. — გვ. 653. ასათიანი ვ., ბიზანტიური ცივილიზაცია, თბილისი, 2006, ISBN 99940-31-98-8. Jonathan Harris, Byzantium and the Crusades, Bloomsbury, 2nd ed., 2014. ISBN 978-1-78093-767-0 The New Cambridge Medieval History, Vol. V, Cambridge University Press, 1995. ISBN 0-521-36289-X, 9780521362894 The Oxford Dictionary of Byzantium, Oxford University Press, 1991. A Dictionary of First Names, Oxford University Press Dictionary of American Family Names, Oxford University Press ↑ Marek, Miroslav. The Laskaris family. Genealogy.EU.
1979

ვიკისაწყობში არის გვერდი თემაზე: 1979 1979 (ათას ცხრაას სამოცდაცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი. ეს წელი არის XX საუკუნის მე-8 დეკადის მე-9 წელი. 28 ოქტომბერი: პირველად აღინიშნა „თბილისობის“ დღესასწაული. 30 ნოემბერი: ბრიტანეთში გამოიცა პინკ ფლოიდის კონცეპტუალური ალბომი The Wall. 8 დეკემბერი: პინკ ფლოიდის ალბომი The Wall გამოიცა აშშ-შიც. მთავარი სტატია: კატეგორია:დაბადებული 1979. 5 იანვარი : კლიმენტი წიტაიშვილი — ქართველი ფეხბურთელი 8 იანვარი  : ადრიან მუტუ — რუმინელი ფეხბურთელი 20 იანვარი  : ჯეისონ სმარტი — წამყვანი ამერიკელი პოლიტიკური კონსულტანტი, სტრატეგი და პოლიტიკური ტექნოლოგი. 27 იანვარი  : როზამუნდ პაიკი — ინგლისელი მსახიობი 7 თებერვალი  : ტავაკულ კარმანი — 2011 წლის ნობელის პრემიის ლაურეატი მშვიდობის განმტკიცების დარგში 9 თებერვალი  : ჯან ძიი — ჩინელი მსახიობი და მოდელი. 11 თებერვალი  : ხათუნა კალმახელიძე — საქართველოს სასჯელაღსრულების, პრობაციისა და იურიდიული დახმარების საკითხთა მინისტრი 2009–2012 წლებში. 12 თებერვალი  : ჯესი სპენსერი — ავსტრალიელი მსახიობი და მუსიკოსი. 17 თებერვალი : ანდერს ბერინგ ბრეივიკი — ნორვეგიელი ტერორისტი 19 თებერვალი : იგორ მიტრესკი — ყოფილი მაკედონელი ფეხბურთელი 6 მარტი : ტიმ ჰოვარდი — ამერიკელი ფეხბურთელი. 7 მარტი  : დავით ნარმანია — თბილისის მერი (2014 –2017) 9 მარტი : ოსკარ აიზეკი — ამერიკელი მსახიობი და მუსიკოსი. 13 მარტი  : რევაზ ქემოკლიძე — ქართველი ფეხბურთელი 14 მარტი : ნიკოლა ანელკა — ფრანგი ფეხბურთელი 17 მარტი  : სამოა ჯო — ამერიკელი პროფესიონალი რესლერი 18 მარტი  : ადამ ლევინი — ამერიკელი მომღერალი 19 მარტი  : ემილ დიმიტრიევი — მაკედონელი პოლიტიკოსი 13 მაისი: თოლორდავა, კოტე — ქართველი კინოსა და თეატრის მსახიობი და ტელეწამყვანი 17 ოქტომბერი: კიმი რაიკონენი — ფორმულა 1-ის პილოტი მთავარი სტატია: კატეგორია:გარდაცვლილი 1979. 30 იანვარი : ბაქრაძე, აკაკი — ქართველი მეან-გინეკოლოგი 5 თებერვალი : ასათიანი, გრამიტონ — ქართველი გინეკოლოგი 12 ივლისი: ბერიევი, გიორგი — ქართველი ავიაკონსტრუქტორი ფიზიკა : ქიმია : ფიზიოლოგია და მედიცინა : ლიტერატურა : მშვიდობა : ეკონომიკა :
აიგეჰატი

აიგეჰატი (სომხ. Այգեհատ) — სოფელი სომხეთში, ლორეს პროვინციაში. მდებარეობს ზღვის დონიდან 1 150 მეტრზე. 2008 წლის მონაცემებით, მოსახლეობა 307 ადამიანს შეადგენდა, სიმჭიდროვე 50 ადამიანი კმ²-ზე. ფართობი 6.1 კმ²-ია. სომხეთის მოსახლეობის 2001 წლის აღწერის მონაცემები